സരോൾട്ട സ്റ്റെയ്ൻബർഗർ

ഹംഗറിയിൽ വൈദ്യനായി യോഗ്യത നേടിയ ആദ്യ വനിതകളിൽ ഒരാളാണ് സരോൾട്ട സ്റ്റെയ്ൻബർഗർ (12 സെപ്റ്റംബർ 1875 - 24 നവംബർ 1965) .
 ജീവിതം 
1875-ൽ സമ്പന്നരായ ജൂത മാതാപിതാക്കളുടെ മകളായി ഓസ്ട്രിയ-ഹംഗറിയിലെ (ഇന്ന് വൈലോക്, യുക്രെയ്ൻ) ടിസാജ്‌ലാക്കിലാണ് സ്റ്റെയിൻബർഗർ ജനിച്ചത്. സ്വകാര്യ വിദ്യാലയങ്ങളിൽ പഠിച്ച അവർ പിന്നീട് കൊളോസ്വാറിൽ (ഇന്ന് ക്ലൂജ്-നപോക്ക, റൊമാനിയ) വിദ്യാഭ്യാസം നേടി.

1895 ഡിസംബറിൽ, പുതുതായി നിയമിതനായ വിദ്യാഭ്യാസ-മത മന്ത്രിയായ ഗ്യുല വ്ലാസിക്‌സ് ഒരു നിയമം പാസാക്കി. അത് സ്ത്രീകൾക്കും സ്റ്റെയ്ൻബർഗറിനും ബുഡാപെസ്റ്റിലെ Eötvös Loránd യൂണിവേഴ്സിറ്റിയിൽ വൈദ്യശാസ്ത്രം പഠിക്കാൻ അനുമതി നൽകി.Women can also study at Hungarian universities , Hirek.sk, 19 December 2011; retrieved 21 April 2017. 1900-ൽ സ്റ്റെയ്ൻബർഗർ ഒരു ഡോക്ടറായി യോഗ്യത നേടിയതായി സൺഡേ ന്യൂസ് റിപ്പോർട്ട് ചെയ്തു. ഹംഗറിയിൽ ഈ യോഗ്യത നേടുന്ന ആദ്യ വനിതയായിരുന്നു അവർ. ഒരു ഹംഗേറിയൻ പ്രഭ്വി ആയിരുന്ന വിൽമ ഹുഗൊന്നൈ 1879-ൽ സൂറിച്ചിൽ ഒരു ഡോക്ടറായി യോഗ്യത നേടിയിരുന്നു. എന്നാൽ 1897-ൽ ഹംഗറിയിൽ ഒരു ഫിസിഷ്യൻ ആയി പ്രാക്ടീസ് ചെയ്യാൻ അനുവാദം ലഭിച്ചു.Jennifer S. Uglow & Maggy Hendry, The Northeastern Dictionary of Women's Biography, UPNE, 1999, pg. 268

ഡോക്ടറായി യോഗ്യത നേടിയ ശേഷം അവർ ആദ്യം വിദേശത്ത് രണ്ട് വർഷം ഗൈനക്കോളജി പഠിച്ചു. ഹംഗറിയിൽ പരിശീലനത്തിനായി തിരിച്ചെത്തിയപ്പോൾ അവർ ഫെമിനിസ്റ്റ് ഗിൽഡിൽ ചേർന്നു. സ്റ്റെയ്ൻബെർഗർ പ്രഭാഷണം നടത്തുകയുംSteinberger Sarolta (1875-1966) is a doctor, a feminist , Mamika, 30 May 2015, Nokert.hu, Retrieved 21 April 2017 1902-ൽ ഡോക്ടർമാരുടെ ചരിത്രത്തെക്കുറിച്ച് അവർ ലേഖനങ്ങളുടെ ഒരു പരമ്പര എഴുതുകയും ചെയ്തു.

1888-ൽ വില്യം ടൗഫർ സ്ഥാപിച്ച ടഫർ ക്ലിനിക്കിലാണ് അവർ ജോലി ചെയ്തിരുന്നത്. 1913-ൽ, വനിതാ ഡോക്ടർമാർക്ക് അവരുടെ കൂടെ ജോലി ചെയ്യാൻ ഒരു പുരുഷ ഡോക്ടർ ആവശ്യമില്ല എന്ന രീതിയിൽ നിയമം മാറ്റി. 1928-ൽ അവർ നാഷണൽ സോഷ്യൽ ഇൻഷുറൻസ് ഇൻസ്റ്റിറ്റ്യൂട്ടിന്റെ ഡയറക്ടറായി.

അവലംബം

വർഗ്ഗം:1875-ൽ ജനിച്ചവർ
വർഗ്ഗം:1965-ൽ മരിച്ചവർ